section_heading: Sadržaj
paragraph_text: U gradiću Petersburgu živio je jedan dječak imenom Tom. Njega je odgajala teta Polly, majčina sestra, jer mu je majka umrla. Bio je nestašan. Jednoga je dana teta Polly otkrila da je Tom jeo pekmez u smočnici, usprkos njenoj zabrani. Ipak, Tom je bio lukav i prevarivši tetu Polly, otiđe na kupanje. Teta Polly mu je sljedećeg dana, u subotu, naredila da oboji ogradu. To mu je bilo dosadno pa je nudio dječacima koji su ga sreli da oboje ogradu, pritom govoreći da je to zabavno. Uskoro je ograda bila obojena.